Helt vidunderligt sted. En ro der er svær at finde, god original mad, fine senge og dejlig pool. Et sted med charme og historie. Huset er originalt indrettet, og har de møbler huset er “født” med, hvilket er utrolig smukt. Man kan spise der til alle måltider og får en fin treretters menu som man kan forestille sig en almindelig spansk familie ville få.
Vi var der med to børn, og de nød hvert eneste minut, det skal dog siges at vi lagde stor vægt på at de skulle være rolige uden at larme for meget. For det appellere stedet til.
Værten er den sødeste og mest hjælpsomme kvinde, som har overtaget stedet fra sine bedsteforældre. Vi havde et fantastisk ophold og kommer tilbage så snart vi kan.
Fedt cykelområde og vandreområde.